|  |  |
| --- | --- |
| **(क)** | क्‍या यह सच है कि सरकार ने इस समय जो बजट तैयार करने की प्रक्रिया चल रही है उसके लिए अंतर्राष्‍ट्रीय संगठनों जैसे विश्‍व स्‍वास्‍थ्‍य संगठन, खाद्य तथा कृषि संगठन और अन्‍य विदेशी अभिकरणों से उनकी जानकारी और सुझाव हेतु उनके साथ परामर्श किया था; |
| **(ख)** | विविधीकृत उपभोक्‍ता उत्‍पादों के संबंध में कराधान और इसे तय करने की पद्धति में परिवर्तन करने हेतु विदेशी अभिकरणों के साथ ऐसे परामर्श कब-कब किए गए; |
| **(ग)** | क्‍या सरकार ने करों के रूप में प्राप्‍त एक विशिष्‍ट राशि को प्रतिवर्ष विश्‍व स्‍वास्‍थ्‍य संगठन निर्देशिका को देने हेतु कोई समझौता किया है; और |
| **(घ)** | विश्‍व स्‍वास्‍थ्‍य संगठन जैसी विदेशी एजेंसियों के साथ ऐसे समझौते का ब्‍यौरा क्‍या है? |

**उत्‍तर**

**वित्‍त मंत्रालय में राज्‍य मंत्री (श्री नमो नारायन मीना)**

**(क):** केंद्र सरकार हितधारकों के चुनिंदा समूहों जैसे कृषिविदों, उद्योगपतियों, श्रमिक संघों के नेताओं, अर्थशास्‍त्रियों, बैंकिंग एवं वित्‍तीय संस्‍थाओं, गैर-सरकारी संगठनों और अन्‍यों के साथ बजट पूर्व चर्चा करती है। इस समय चल रही बजट प्रक्रिया के लिए जानकारी एवं सुझाव प्राप्‍त करने हेतु डब्‍ल्‍यूएचओ और एफएओ जैसे अंतरराष्‍ट्रीय संगठनों तथा अन्‍य विदेशी एजेंसियों के साथ कोई विचार-विमर्श नहीं किया गया था।

**(ख):** प्रश्‍न नहीं उठता ।

**(ग):** जी, नहीं; और

**(घ):** प्रश्‍न नहीं उठता।

**\*\*\*\*\***